
E L Ő T E R J E S Z T É S
(a képviselő-testület 2026. július 24-i rendkívüli, nyilvános ülésére)
Tárgy: A „Homlokrakodó beszerzése” árubeszerzés tárgyú, a Kbt. 112. § (1) bekezdés b) pontja szerinti közbeszerzési eljárás megindítása 
Tisztelt Képviselő-testület!
A Közigazgatási és Területfejlesztési Minisztérium, mint Támogató a Hortobágy Község Önkormányzata által a Versenyképes Járások Program II. üteme keretében benyújtott „Településüzemeltetési eszközbeszerzés Hortobágy és térsége számára és rendezvények” című támogatási igényt elbírálta, és 2026. január 28. napján annak támogatásáról döntött a támogatói okiratban foglaltak szerint. Mint ahogy Önök előtt is ismert, a projektben a Hídi vásár egészségügyi és őrzés-védelmi szolgáltatása mellett, a kamerarendszer beszerzése és egy gépjármű beszerzés valósul meg.

A műszaki elvárások alapján indikatív árajánlat kérést folytattunk le, amely meghatározta a becsült értéket, valamint ezzel együtt a közbeszerzési eljárás milyenségét is.
A fentiek alapján az árubeszerzés közbeszerzést a Kbt. 112.§ (1) bekezdés b) pontja szerinti nyílt közbeszerzési eljárással szükséges megindítani. 
A közbeszerzési eljárás megindításához az alábbi feladatokat szükséges elvégezni:
1. A hatályos jogszabályok alapján Eseti Közbeszerzési Szabályzatot szükséges elfogadni, amely tartalmazza többek között a szabályzat célját, hatályát, az eljárásban résztvevő személyeket, szervezeteket, felelősségi és feladatkörüket. Előterjesztés 1. számú melléklete.
2. Az akkreditált közbeszerzési szaktanácsadó által összeállított eljárást megindító felhívást, közbeszerzési dokumentációt, és vállalkozási szerződés tervezetet név szerinti szavazással elfogadja a képviselő testület. Előterjesztés 2., 3. 4. és 5. számú melléklete.
3. Az akkreditált közbeszerzési szaktanácsadó intézkedik az eljárás EKR rendszeren keresztüli megindításáról.

Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

I. HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a „Homlokrakodó beszerzése” árubeszerzés tárgyú, a Kbt. 112. § (1) bekezdés b) pontja szerinti közbeszerzési eljárás megindításával kapcsolatban

1. az előterjesztés mellékletét képező Eseti Közbeszerzési Szabályzatot elfogadja.
2. az előterjesztés mellékletét képező eljárást megindító felhívást, közbeszerzési dokumentációt, és vállalkozási szerződés tervezetet elfogadja.
3. felhatalmazza a polgármestert, hogy az akkreditált közbeszerzési szaktanácsadó közreműködésével intézkedjen az eljárás EKR rendszeren keresztüli megindításáról.
Határidő: azonnal

Felelős: Jakab Ádám András polgármester

Hortobágy, 2026. július 20.

Jakab Ádám András


polgármester
Az előterjesztést törvényességi szempontból ellenőrizte: 


Dr. Széles Tamás


kirendeltség-vezető

2

